চট্টগ্রাম চেম্বার ও চবির সমঝোতা চুক্তি স্বাক্ষর | দৈনিক আজাদী
প্রচ্ছদ আজকের পত্রিকা নগর চট্টগ্রাম চেম্বার ও চবির সমঝোতা চুক্তি স্বাক্ষর
চট্টগ্রাম চেম্বার ও চবির সমঝোতা চুক্তি স্বাক্ষর
শিক্ষা-গবেষণা উন্নয়ন ও কর্মসংস্থান
সোমবার , ২৬ নভেম্বর, ২০১৮ at ১১:০৮ পূর্বাহ্ণ
চট্টগ্রাম বিশ্ববিদ্যালয়ের ইতিহাসে প্রথম এ বিশ্ববিদ্যালয়ের সাথে ট্রেড বডি’র স্বীকৃত সর্বোচ্চ প্রতিষ্ঠান চট্টগ্রাম চেম্বার অব কমার্স এন্ড ইন্ডাস্ট্রি’র শিক্ষা-গবেষণা উন্নয়ন, কর্মসংস্থানসহ শিল্প-কারখানার সাথে যোগযোগ বিষয়ে যৌথ কর্মপরিচালনার লক্ষ্যে একটি সমঝোতা চুক্তি স্বাক্ষর হয়েছে। গতকাল রবিবার চবি উপাচার্য দপ্তরে চট্টগ্রাম বিশ্ববিদ্যালয়ের পক্ষে বিশ্ববিদ্যালয়ের উপাচার্য প্রফেসর ড. ইফতেখার উদ্দিন চৌধুরী এবং চট্টগ্রাম চেম্বার অব কমার্স এন্ড ইন্ডাস্ট্রি-এর পক্ষে প্রেসিডেন্ট মাহাবুবুল আলম এ চুক্তিতে স্বাক্ষর করেন। এ সময় অন্যান্যের মধ্যে চবি বিজ্ঞান অনুষদের ডিন প্রফেসর ড. মোহাম্মদ সফিউল আলম, সমাজ বিজ্ঞান অনুসদের ডিন প্রফেসর ড. ফরিদ উদ্দিন আহামেদ, সিন্ডিকেট সদস্য প্রফেসর ড. মোহাম্মদ মহীবুল আজিজ, আইকিউএসি’র পরিচালক প্রফেসর ড. জাহাঙ্গীর আলম ও অতিরিক্ত প্ররিচালক প্রফেসর ড. সুকান্ত ভট্টাচার্য, আইসিটি’র পরিচালক প্রফেসর ড. মো. হানিফ সিদ্দিকী এবং আরবী বিভাগের প্রফেসর ড. মুহাম্মদ গিয়াস উদ্দিন তালুকদার, রেজিস্ট্রার (ভারপ্রাপ্ত) কে এম নুর আহামদ এবং চেম্বার অব কমার্স এন্ড ইন্ডাস্ট্রি-এর সচিব (ভারপ্রাপ্ত) ইঞ্জিনিয়ার মো. ফারুক উপস্থিত ছিলেন।
উপাচার্য চট্টগ্রাম বিশ্ববিদ্যালয়ের সাথে চট্টগ্রাম চেম্বার অব কমার্স এন্ড ইন্ডাস্ট্রি-এর মধ্যে সম্পাদিত এই চুক্তিকে স্বাগত জানিয়ে বলেন, চট্টগ্রাম বিশ্ববিদ্যালয়ের শিক্ষক-শিক্ষার্থীদের সাথে চেম্বার অব কমার্স এন্ড ইন্ডাস্ট্রির যৌথ উদ্যোগে বিভিন্ন আয়োজন যেমন সেমিনার, সিম্পোজিয়াম, কন্‌ফারেন্স, আলোচনা সভা, মতবিনিময় সভা ইত্যাদির মাধ্যমে বিশ্ববিদ্যালয়ের উচ্চ শিক্ষা ও গবেষণার গুণগত পরিবর্তন আনয়নে এ চুক্তি বিশেষ সহায়ক ভূমিকা রাখবে। এছাড়া এ বিশ্ববিদ্যালয়ের গ্র্যাজুয়েটবৃন্দ বিভিন্ন শিল্প-কারখানায় ব্যবহারিক জ্ঞান অর্জনের সুযোগ পাবে এবং তাদের লব্ধ অভিজ্ঞতার আলোকে কর্মসংস্থানেরও সুযোগ সৃষ্টি হবে। চেম্বার প্রেসিডেন্টও এ চুক্তিকে স্বাগত জানিয়ে বলেন, শিক্ষা-গবেষণার উন্নয়নসহ বিজ্ঞানমনষ্ক মানব সম্পদ উৎপাদনে এ চুক্তি দৃশ্যমান ভূমিকা রাখবে। তিনি উভয় পক্ষকে এ চুক্তির সার্বিক কার্যক্রম ফলোআপ-এর মাধ্যমে সফল করার অনুরোধ জানান। প্রেস বিজ্ঞপ্তি
পূর্ববর্তী নিবন্ধওয়েল পার্ক রেসিডেন্সের বার্ষিক সভা অনুষ্ঠিত
পরবর্তী নিবন্ধদেশপ্রেম ও গণতান্ত্রিক সুশাসনে দেশের সামগ্রিক উন্নতি হয়েছে
বন্ধন লিও ক্লাবের ব্লাড গ্রুপিং ও সেলাই মেশিন বিতরণ